amanoisuno/poetBack huggingface dataset:
富陽南樓望浙江風起 張南史 
南樓渚風起，樹杪見滄波。稍覺征帆上，蕭蕭暮雨多。沙洲殊未極，雲水更相和。欲問任公子，垂綸意若何。
奉酬李舍人秋日寓直見寄 張南史 
秋日金華直，遙知玉佩清。九重門更肅，五色詔初成。槐落宮中影，鴻高苑外聲。翻從魏闕下，江海寄幽情。
同韓侍郎秋朝使院 張南史 
重門啟曙關，一葉報秋還。露井桐柯濕，風庭鶴翅閑。忘情簪白筆，假夢入青山。惆悵只應此，難裁語默間。
送朱大遊塞 張南史 
歲暮一為別，江湖聊自寬。且無人事處，誰謂客行難。郢曲憐公子，吳州憶伯鸞。蒼蒼遠山際，松柏獨宜寒。
送鄭錄事赴太原 張南史 
歎息不相見，紅顏今白頭。重為西候別，方起北風愁。六月胡天冷，雙城汾水流。盧諶即故吏，還複向並州。
送餘贊善使還赴薛尚書幕 張南史 
音書不可論，河塞雪紛紛。雁足期蘇武，狐裘見薛君。城池通紫陌，鞍馬入黃雲。遠棹漳渠水，平流幾處分。
送李侍禦入茅山采藥 張南史 
苦縣家風在，茅山道錄傳。聊聽驄馬使，卻就紫陽仙。江海生岐路，雲霞入洞天。莫令千歲鶴，飛到草堂前。
寄中書李舍人 張南史 
昨宵淒斷處，對月與臨風。鶴病三江上，蘭衰百草中。題詩隨謝客，飲酒寄黃翁。早歲心相待，還因貴賤同。
和崔中丞中秋月 張南史 
秋夜月偏明，西樓獨有情。千家看露濕，萬里覺天清。映水金波動，銜山桂樹生。不知飛鵲意，何用此時驚。
西陵懷靈一上人兼寄朱放 張南史 
淮海風濤起，江關憂思長。同悲鵲繞樹，獨坐雁隨陽。山晚雲藏雪，汀寒月照霜。由來濯纓處，漁父愛滄浪。
寄靜虛上人雲門 張南史 
寒日白雲裏，法侶自提攜。竹徑通城下，松門隔水西。方同沃洲去，不自武陵迷。仿佛心疑處，高峰是會稽。
送司空十四北游宋州 張南史 
九拒危城下，蕭條送爾歸。寒風吹畫角，暮雪犯征衣。道裏猶成間，親朋重與違。白雲愁欲斷，看入大樑飛。
殷卿宅夜宴 張南史 
日暗城烏宿，天寒櫪馬嘶。詞人留上客，妓女出中閨。積雪連燈照，回廊映竹迷。太常今夜宴，誰不醉如泥。
宣城雪後還望郡中寄孟侍禦 張南史 
臘後年華變，關西驛騎遙。塞鴻連暮雪，江柳動寒條。山水還鄣郡，圖書入漢朝。高樓非別處，故使百憂銷。
獨孤常州北亭 張南史 
北洫敞高明，憑軒見野情。朝回五馬跡，更勝百花名。海樹凝煙遠，湖田見鶴清。雲光侵素壁，水影蕩閑楹。俗賴褰帷謁，人歡倒屣迎。始能崇結構，獨有謝宣城。
早春書事奉寄中書李舍人 張南史 
儒服山東士，衡門洛下居。風塵游上路，簡冊委空廬。戎馬生郊日，賢人避地初。竄身初浩蕩，投跡豈躊躇。翠羽憐窮鳥，瓊枝顧散樗。還令親道術，倒欲混樵漁。敝縕袍多補，飛蓬鬢少梳。誦詩陪賈誼，酌酒伴應璩。鶴膝兵家備，鳧茨儉歲儲。泊舟依野水，開徑接園蔬。暫閱柔佛巴魯澤，長懷故里閭。思賢乘朗月，覽古到荒墟。在竹慚充箭，為蘭倖免鋤。那堪聞相府，更遣詣公車。蹇足終難進，顰眉竟未舒。事從因病止，生寄負恩餘。不見神仙久，無由鄙吝祛。帝庭張禮樂，天閣繡簪裾。日色浮青瑣，香煙近玉除。神清王子敬，氣逐馬相如。銅漏時常靜，金門步轉徐。唯看五字表，不記八行書。宿昔投知己，周旋謝起予。只應高位隔，詎是故情疏。為報周多士，須憐楚子虛。一身從棄置，四節苦居諸。柳發三條陌，花飛六輔渠。靈盤浸沆瀣，龍首映儲胥。北海樽留客，西江水救魚。長安同日遠，不敢詠歸歟。
陸勝宅秋暮雨中探韻同作 張南史 
同人永日自相將，深竹閑園偶辟疆。已被秋風教憶鱠，醉裏欲尋騎馬路，蕭條幾處有垂楊。
春日道中寄孟侍禦 張南史 
春來遊子傍歸路，時有白雲遮獨行。水流亂赴石潭響，昨日已嘗村酒熟，一杯思與孟嘉傾。
江北春望贈皇甫補闕 張南史 
閑園柳綠井桃紅，野徑荒墟左右通。清迥獨連江水北，聞道金門堪避世，何須身與海鷗同。
酬張二倉曹楊子閒居見寄兼呈韓郎中左補闕皇甫冉 張南史 
孤雲獨鶴自悠悠，別後經年尚泊舟。漁父致詞相借問，莫怪杜門頻乞假，不堪扶病拜龍樓。
秋夜聞雁寄南十五兼呈空和尚 張南史 
晚節聞君道趣深，結茅栽樹近東林。禪師幾度曾摩頂，不見支公與玄度，相思擁膝坐長吟。
雪 張南史 
雪，雪。花片，玉屑。結陰風，凝暮節。高嶺虛晶，
月 張南史 
月，月。暫盈，還缺。上虛空，生溟渤。散彩無際，
泉 張南史 
泉，泉。色淨，苔鮮。石上激，雲中懸。津流竹樹，
竹 張南史 
竹，竹。披山，連穀。出東南，殊草木。葉細枝勁，
花 張南史 
花，花。深淺，芬葩。凝為雪，錯為霞。鶯和蝶到，
草 張南史 
草，草。折宜，看好。滿地生，催人老。金殿玉砌，